b'\n_START_ARTICLE_\nSpajkanje\n_START_PARAGRAPH_\nSpajkanje je postopek, pri katerem s staljeno kovino pove\xc5\xbeemo razli\xc4\x8dne kose kovin. Torej je to primerna tehnika za ljudi, ki \xc5\xbeelijo vodovodno napeljavo povezati sami (spajkanje lahko uporabimo tudi pri popravljanju kolesa, igra\xc4\x8d in drugega)._NEWLINE_S staljeno kovino je mogo\xc4\x8de med seboj povezati razli\xc4\x8dne kose in vrste kovin, na primer baker in svinec ali medenino in aluminij. Pomembno je, da je tali\xc5\xa1\xc4\x8de povezovalnega materiala ni\xc5\xbeje od tali\xc5\xa1\xc4\x8da materiala, ki ga \xc5\xbeelimo povezati. Za spajkanje potrebujemo spajke (kovino za spajkanje) in toplotni vir (spajkalnik ali gorilnik). Toplotni vir uporabimo za segrevanje materiala, ki ga \xc5\xbeelimo spajkati, tako da se na njem spajke stalijo. Tretja komponenta je plastifikator, ki ga nanesemo pred spajkanjem. To sredstvo med spajkanjem za\xc5\xa1\xc4\x8diti o\xc4\x8di\xc5\xa1\xc4\x8deno kovino pred umazanijo in pospe\xc5\xa1uje iztekanje spajke.\n_START_SECTION_\nPrimerna temperatura\n_START_PARAGRAPH_\nPredmet, ki ga \xc5\xbeelite spajkati, morate segreti tako, da teko\xc4\x8de sredstvo lahko opravi svoje delo in da se kovina za spajkanje na predmetu stali. Pri temperaturi tali\xc5\xa1\xc4\x8da morate biti zelo natan\xc4\x8dni. \xc4\x8ce je temperatura prenizka, potem kovina za spajkanje ni dovolj teko\xc4\x8da. \xc4\x8ce je temperatura previsoka, se talilo za\xc5\xbege. Tudi v tem primeru povezava med kovinami ni dobra. Pri pregrevanju se kovina za spajkanje za\xc5\xbege, material, ki ga \xc5\xbeelimo spajkati, pa se preoblikuje ali stali.\n_START_SECTION_\nMehko in trdo spajkanje\n_START_PARAGRAPH_\nRazlika med mehkim in trdim spajkanjem je v temperaturi tali\xc5\xa1\xc4\x8da. \xc4\x8ce je tali\xc5\xa1\xc4\x8de pod 450 \xc2\xb0C, potem govorimo o mehkem spajkanju. \xc4\x8ce je tali\xc5\xa1\xc4\x8de nad 450 \xc2\xb0C potem je to trdo spajkanje. Pri mehkem spajkanju si pomagamo s spajkalnikom ali gorilnikom. Za trdo spajkanje, pri katerem nastane nekajkrat mo\xc4\x8dnej\xc5\xa1a povezava, moramo uporabiti gorilnik. Trdo spajkanje ustvari petkrat mo\xc4\x8dnej\xc5\xa1o povezavo kot mehko spajkanje.\n_START_SECTION_\nVrste kovin\n_START_PARAGRAPH_\nPomembno je, da vemo, kateri material bomo spajkali in predvsem kako visoka je temperatura tali\xc5\xa1\xc4\x8da tega materiala. To pomaga pri izbiri ustrezne kovine za spajkanje in ustreznega talila. Temperatura tali\xc5\xa1\xc4\x8da spajke mora biti ni\xc5\xbeja od temperature tali\xc5\xa1\xc4\x8da kovine, ki jo \xc5\xbeelimo s spajkanjem povezati. Druga\xc4\x8de se lahko material, ki ga \xc5\xbeelimo povezati, tudi stopi. Pomembno je, da znamo razlikovati naslednje kovine: kositer, svinec, cink, aluminij, medenina, baker, \xc5\xbeelezo in nerjave\xc4\x8de jeklo. Malo te\xc5\xbeje postane, \xc4\x8de gre za povezave sestavljenih kovin. V ve\xc4\x8dini primerov je dobro, da znamo prepoznati te kovine. Upo\xc5\xa1tevati moramo, da se temperature tali\xc5\xa1\xc4\x8da pri sestavljenih kovinah razlikujejo. Temperatura vreli\xc5\xa1\xc4\x8da je lahko pri nekaterih kovinah ni\xc5\xbeja. \xc4\x8ce ne prepoznamo kovin, uporabimo preverjeno obliko spajkanja. \xc4\x8cistega kositra, svinca in cinka ne smemo trdo spajkati, saj imajo te kovine temperaturo tali\xc5\xa1\xc4\x8da nad ali pod 400 \xc2\xb0C. Aluminij je zelo kriti\xc4\x8den primer. V ve\xc4\x8dini primerov je aluminij v mehkej\xc5\xa1em stanju, zato je lahko tali\xc5\xa1\xc4\x8de (660 \xc2\xb0C) nekoliko ni\xc5\xbeje.\n_START_SECTION_\nGalvanizirane kovine\n_START_PARAGRAPH_\nKovine, ki imajo plast cinka, kroma, niklja ali bakra, je treba spajkati tako, da ne odstranimo plasti. Pred spajkanjem in nanosom teko\xc4\x8dega sredstva moramo ugotoviti vrsto galvanizirane plasti. Pri tem je treba tudi upo\xc5\xa1tevati tali\xc5\xa1\xc4\x8de osnovne kovine, ki le\xc5\xbei pod plastjo.\n_START_SECTION_\nMehko spajkanje in talila\n_START_PARAGRAPH_\nRazen nerjavnega jekla in aluminija lahko vse kovine spajkamo s spajko kositra/svinca in talilom na osnovi kovinskega klorida (S-39). Enako velja za spajko iz kobalta, ki ima zelo nizko tali\xc5\xa1\xc4\x8de (okrog 145 \xc2\xb0C). Na voljo so teko\xc4\x8da talila in talila v obliki paste. Pasta ne kaplja ali odteka, ostanke je treba odstraniti z razku\xc5\xbeilnim sredstvom._NEWLINE__NEWLINE_Spajke iz kositra/srebra se uporabljajo pri bakru, medenini, kositru, ko gre za visoke toplotne odpornosti do 175 \xc2\xb0C. Toplotna odpornost kositra/svinca je samo 90 \xc2\xb0C. Spajka iz kositra/srebra ima dolgotrajen srebrn sijaj, ker ne vsebuje svinca ali kadmija. Spajka iz kositra/srebra je primerna za napeljavo pitne vode in centralnega ogrevanja. Za nerjavno jeklo in stari cink moramo uporabiti aktivno talilo. Visoki stopnji klorida je dodana tudi solna kislina. Po spajkanju je treba talilo hitro in temeljito odstraniti. Aluminij je poglavje zase. Spajkalna povezava je iz kadmija in cinka, pri \xc4\x8demer moramo uporabiti posebno talilo. \xc4\x8ce pri spajkanju aluminija z aluminijem uporabimo spajko iz cinka/aluminija, talila ni treba nanesti.\n_START_SECTION_\nTrdo spajkanje in talila\n_START_PARAGRAPH_\nTrde spajke iz srebra lahko uporabimo pri vseh trdih povezavah, razen pri aluminiju. Gre za povezavo iz srebra in bakra z dodatkom cinka, kadmija, svinca in/ali kositra. Trda spajka iz srebra brez kadmija, z visokim dele\xc5\xbeem srebra in enakim tali\xc5\xa1\xc4\x8dem je draga, vendar nestrupena. To velja tudi za cenej\xc5\xa1o trdo spajko iz srebra, ki vsebuje fosfor. Lahko jo uporabimo samo pri bakru ali pri povezavah iz bakra. Spajke iz medenine (baker s cinkom) so poceni, vendar imajo zelo visoko tali\xc5\xa1\xc4\x8de (900 \xc2\xb0C). Za spajke iz medenine potrebujemo poseben propan-kisikov gorilnik. Spajke iz medenine te\xc5\xbee iztekajo in zaradi tega so manj primeme za spajkanje razpok. Bolj\xc5\xa1e je, da pri okovjih iz medenine ne uporabimo trdega spajkanja. Za spajke iz srebra in medenine so na voljo posebna talila. V ve\xc4\x8dini primerov so v obliki pra\xc5\xa1ka in jih je treba zme\xc5\xa1ati z vodo. Trde spajke iz aluminija so zlitina aluminija in silicija in imajo za 80 \xc2\xb0C ni\xc5\xbeje tali\xc5\xa1\xc4\x8de kot \xc4\x8disti aluminij. Pri tem spajkanju moramo uporabiti posebej prilagojeno talilo.\n_START_SECTION_\nUstrezne naprave\n_START_PARAGRAPH_\nKovine so zelo dobri prevodniki, zaradi tega se toplota hitro raz\xc5\xa1iri na celoten material. To je predvsem odvisno tudi od vrste, velikosti in debeline posameznih kovin. Poleg tega je zelo pomembna tudi temperatura okolice. Pri vsakem posameznem primeru moramo oceniti, katera naprava najbolj ustrezna doseganju \xc5\xbeelenih temperatur. Pri mehkem spajkanju se uporabljajo elektri\xc4\x8dne naprave in tudi plinski gorilniki. Pri trdem spajkanju moramo uporabiti gorilnik.\n_START_SECTION_\nSpajkalnik\n_START_PARAGRAPH_\nNa voljo so razli\xc4\x8dni elektri\xc4\x8dni spajkalniki z mo\xc4\x8djo od 25 do 300 W. Temperatura spajkalnega \xc4\x8depa je od 250 \xc2\xb0C do 460 \xc2\xb0C. Spajkalnik lahko segrejemo tudi z gorilnikom. S tem lahko dose\xc5\xbeemo visoke temperature in nismo odvisni od elektrike, kar je zelo primemo pri in\xc5\xa1talacijskih delih. Ogenj dolo\xc4\x8di temperaturo spajkalnika in prostornino spajkalnika (navedeno v gramih), kar je pomembno za oddajo toplote.\n_START_SECTION_\nGorilnik\n_START_PARAGRAPH_\nGorilniki lahko uporabljajo butan ali propan (plin). Butan ustvari temperaturo do okrog 1.400 \xc2\xb0C, propan pa do okrog 1.700 \xc2\xb0C. Propan je zelo eksploziven plin. Je te\xc5\xbeji od zraka in se pri morebitnem pu\xc5\xa1\xc4\x8danju lahko neopazno raz\xc5\xa1iri po talni povr\xc5\xa1ini. Nizke temperature okolja ne vplivajo na padanje tlaka (kot je to zna\xc4\x8dilno za butan). Turbogorilniki vsrkavajo zrak in ga zme\xc5\xa1ajo s plinom. Dose\xc5\xbeejo temperature do okrog 2.000 \xc2\xb0C. Kombinirani gorilniki na \xc4\x8disti kisik z butanom ali propanom lahko ustvarijo temperaturo do okrog 2.800 \xc2\xb0C. Material lahko segrejemo samo do polovice temperature gorilnika ali spajkalnika.\n_START_SECTION_\nDobra povezava\n_START_PARAGRAPH_\nGlede na material, ki ga \xc5\xbeelimo povezati, uporabimo dobro kombinacijo spajk in talila. \xc4\x8ce \xc5\xbeelimo dobro iztekanje spajke, moramo spajkalne povr\xc5\xa1ine zelo natan\xc4\x8dno nastaviti drugo ob drugo (\xc5\xa1irina zareze od 0,1 do 0,3 mm pri mehkem spajkanju in pod 0,1 mm pri trdem spajkanju). \xc4\x8cim ve\xc4\x8dja je spajkalna povr\xc5\xa1ina, tem mo\xc4\x8dnej\xc5\xa1a je povezava. O\xc4\x8distimo in razmastimo povr\xc5\xa1ine, ki jih \xc5\xbeelimo spajkati (praske pove\xc4\x8dajo mo\xc4\x8d povezave). Preden pove\xc5\xbeemo oba dela, nanesemo talilo. Material, ki ga \xc5\xbeelimo povezati, segrejemo do te mere, da se spajka za\xc4\x8dne taliti. Bodimo pozorni, da spajka v celoti izte\xc4\x8de v spoj. Pustimo, da se material po\xc4\x8dasi ohladi, in potem z vla\xc5\xbeno krpo odstranimo ostanke talila.'